**BESZÁMOLÓ**

**A FAMÍLIA SZOCIÁLIS ALAPSZOLGÁLTATÁSI KÖZPONT**

**2017. ÉVI MŰKÖDÉSÉRŐL**

A Família Szociális Alapszolgáltatási Központ személyes gondoskodás keretében, szolgáltatásai nyújtásával igyekezett hozzájárulni Csengőd község szociálpolitikai céljainak megvalósításához.

2017. évben intézményünk 5 alapszolgáltatási tevékenységet végzett:

* étkeztetés
* házi segítségnyújtás
* nappali ellátás /idősek klubja/
* család- és gyermekjóléti szolgáltatás
* tanyagondnoki szolgáltatás

Közalkalmazotti létszámunk 6 fő és 2 fő közmunkásként segítette a munkánkat. Minden dolgozónk szakképzett.

Munkánkat segítették a nyári közösségi szolgálatot nálunk töltő diákok.

**Étkeztetés**

Szociális étkeztetést intézményünk a helyi szociális rendeletben megfogalmazott esetekben biztosította , a koruk, egészségi állapotuk miatt rászorultak részére.

Az ebédért jövedelemtől függően, a helyi rendeletben megállapított térítési díjat kell fizetni.

Az étkeztetést 2016. december 31-én 58 fő vette igénybe. 2017. évben 28 új szerződés megkötésére került sor, 21 fő kikerült az ellátottak köréből. 2017. december 31-én 65 fő vette igénybe. Ebből 14-en helyben fogyasztották el, vagy elvitték az ebédet, 51 főnek lakásra szállították a tanyagondnokok. Az elmúlt évben összesen 11.316 adag meleg étel került kiosztásra.

**Házi segítségnyújtás**

Ez a gondozási forma az igénybevevő gondozási szükségleteinek megfelelően, saját otthonában, az önálló életvitelének a fenntartását biztosítja.

Vizsgálni kell a gondozási szükségletet, hogy a szociális segítés vagy a személyi gondozás indokolt-e.az igénylő számára.

- szociális segítés, (pl. a lakókörnyezeti higiénia megtartásában való közreműködés, a

háztartási tevékenységben való közreműködés)

* a személyi gondozás, amelynek keretében gondozási tevékenységek és az ápolói kompetenciának megfelelő ápolási feladatok végezhetőek a megfelelő szociális vagy egészségügyi szakképesítés birtokában.

2016. december 31-én, 8 fővel volt megállapodásunk a szolgáltatás nyújtására.

Év közben 7 új ellátott vette igénybe szolgáltatásunkat és 6 fő gondozása szűnt meg. 2017. december 31-én 9 fővel volt megállapodásunk. A gondozónő 2017-ban személyi gondozást 1061, szociális segítést 322 alkalommal végzett. Összesen 1383 alkalommal látogatta meg az ellátottakat.

**Idősek nappali ellátása /Idősek klubja/**

Önkéntes alapon működő ellátás. A nappali ellátás keretében nyújtott szolgáltatás fontos célja, hogy az idősek minél tovább önellátóak, fizikailag és mentálisan is aktívak maradjanak.

Az idősek nappali ellátása a szociális és mentális támogatásra szoruló, önmaguk ellátására részben képes időskorúak részére biztosít, a nappali órákban hasznos időtöltést. Társas programokat, szabadidős programokat, hivatalos ügyek intézésének segítését, foglalkozásokat, igény esetén egyszeri meleg ételt.

Vannak állandó és a különböző eseményekre szervezett programjaink. Jó kapcsolatot ápolunk a helyi iskolával, óvodával, a szomszédos településekkel. Aktívan részt veszünk egymás rendezvényein. Májusban megszerveztük az „Idősek települési találkozóját”. A zenés, táncos rendezvényre több település részvételével (Akasztó, Kiskőrös, Páhi, Soltvadkert)került sor. Összesen 164-en voltunk.

Fontosnak tartjuk a generációk kapcsolatának erősítését. A nyári gyerektábor alkalmával kerékpártúrát szerveztünk a gyerekek és a klubtagok részére. Néhányan pedig tanyagondnoki busszal jutottak el Akasztórafagyizni, illetve a Sziki vendégházba.

Kirándulásokat szerveztünk a tanyagondnoki buszok segítségével. Jártunk Soltvadkerten, Kalocsán a Főszékesegyházban és az Érsekkertben, ebédeltünk a Duna-parton.Megnéztük Székesfehérvár nevezetességeit, a pákozdi emlékművet, hajókáztunk a Velencei tavon. Kirándultunk a Hartai Duna-parton.Nagy sikere volt a kertben bográcsban főtt paprikás kruplinak. A nappali ellátás ingyenes, csak az étkezésért kell, az érvényben lévő jogszabályok alapján, jövedelemtől függően térítési díjat fizetni.

Az intézmény működési engedélye 30 fő ellátására szól. A 2016. évi ellenőrzés során az ellenőr kifogásolta, hogy csak az engedélyezett ellátotti létszám szerinti megállapodásunk lehet. Ezért 2017-ben a nappali ellátásra kötött szerződéseink száma 30 volt.

Az ellátottaink 4443 alkalommal látogatták meg az intézményt, vettek részt programjainkon.

**Család- és Gyermekjóléti Szolgálat**

2016. január 01–től a családsegítés és a gyermekjóléti szolgálat integráltan működik, család– és gyermekjóléti szolgálat néven.

Együttműködés, illetve feladatmegosztás történik a Kiskőrösi telephellyel rendelkező Család- és Gyermekjóléti Központ és a Család- és Gyermekjóléti Szolgálat között. A központ feladata elsősorban a hatósági intézkedések megtétele (védelembe vétel, nevelésbe vétel, utógondozás stb. ).

A gyermek veszélyeztetettségét, illetve a család krízishelyzetét észlelő jelzőrendszer segítségével a család – és gyermekjóléti szolgálat figyelemmel kíséri a településen élő családok, gyermekek, személyek életkörülményeit, szociális helyzetét, gyermekjóléti és szociális ellátások, szolgáltatások iránti szükségletét, gyermekvédelmi vagy egyéb hatósági beavatkozást igénylő helyzetét. Szociális segítőmunkát végez, így lehetősége van a családban jelentkező működési zavarok, illetve konfliktusok megoldásának segítésében. A családsegítő

együttműködik a központ esetmenedzserével A védelembe vett gyermekre vonatkozó gondozási nevelési tervből részfeladatokat valósít meg.

Alapellátás keretében történő családgondozás : 22 gyermek - 11 család

Védelembe vett gyermekek száma: 6 gyermek – 6 család

**A szolgálat forgalmi adatai**

Kapcsolatfelvételek száma: 849 alkalom, mely 442 főt érint (halmozott adat)

A szolgálatnál megjelent személyek száma: ( **nem halmozott adat)** 169 **fő**

* együttműködési megállapodás alapján : 56 fő 30 család
* egyszeri alkalommal : 113 fő 87 család

Szakmai tevékenységek adatai az év folyamán:

* információnyújtás : 10 alkalommal

segítő beszélgetés : 170 alkalommal

* ügyintézéshez segítségnyújtás : 234 alkalommal
* közvetítés ellátásokhoz való hozzáféréshez :
* - pénzbeli : 25

- természetbeni : 19

- esetmegbeszélés: 12 alkalommal

- esetkonzultáció: 50 alkalommal

* esetkonferencia : 2 alkalommal
* környezettanulmány elkészítésében való közreműködés : 12 alkalommal
* családlátogatás : 180 alkaloml
* adományközvetítés :72 esetben
* jogi tanácsadás : 62 alkalommal
* szakmaközi megbeszélés: 1 alkalommal

### Jelzőrendszer tagjaival való együttműködés

A folyamatos családgondozás mellett a Család- és Gyermekjóléti Szolgálat rendszeres kapcsolatot tart az észlelő és jelzőrendszer tagjaival. (iskola, óvoda, védőnő, házi orvos, rendőrség)

A szakmai munkakapcsolat hatékonynak és korrektnek minősíthető.

A jelzőrendszer tagjai 23 esetben jeleztek a család- és gyermekjóléti szolgálat felé, melyet főleg a köznevelési és a védőnői jelzés teszi ki.

A veszélyeztetéshez vezető leggyakoribb okok az alábbiak:

- nevelési probléma: 12 gyermek

- családi konfliktus: 4 gyermek

- tankötelezettség elmulasztása: 5 gyermek

- szülők, család életvitele: 1 gyermek

A tárgyévben lopás és verekedés miatt 2 kiskorú állt pártfogói felügyelet alatt.

Különféle szolgáltatások igénybevétele

* jogi tanácsadás
* közvetítés pszichológushoz
* használt ruha, játék

A szolgálatnál minden második héten lehetőség van igénybe venni jogi tanácsadást, pszichológiai tanácsadásra pedig közvetítjük az ügyfelet a gyermekjóléti központba Kiskőrösre.

Fontosnak tartjuk az adományozást rászoruló családoknak. Főleg ruhaadománnyal és játékokkal tudjuk segíteni őket.

A Család- és Gyermekjóléti Szolgálat felmérte a szünidei gyermekétkeztetés iránti igényt, amelyet a szülő kérelmére a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére a települési önkormányzat ingyenesen biztosít.

A nyári táborban ( 2017. augusztus 7-től, 11–ig tartott) 26 gyermek vett részt, és 4 diák segédkezett.

Programok: Barkácsolás, kreatív foglalkozások, ügyességi- és társasjátékok,vetélkedők.

Ellátogatott a táborba Akasztóról Emily, a terápiás kutya. A gyerekek judo bemutatáson, oktatáson vettek részt. Bűnmegelőzési előadást tartott a kiskőrösi rendőrkapitányság gyermek– és ifjúságvédelmi előadója.

Az általános iskola és az óvodás gyermekek rendszeresen szerepelnek az intézmény ünnepein. Az óvodások segítettek nekünk lebontani a karácsonyfát, februárban pedig együtt farsangoztunk. Jöttek hozzánk a kertbe tojást keresni, tornázni. Jöttek az időseket köszönteni és almás süteménnyel kedveskedtek nekik. Az óvoda által szervezett Márton napi libaünnepen az intézményünk udvarán közösen mulathattunk.

Az iskolások minden évben színvonalas karácsonyi műsort adnak.

A tavalyi év decemberétől minden hónapban a 0-3 év közötti rendszeres gyermekvédelmi kedvezményre jogosult gyermek családja a Leginkább Rászoruló Személyeket Támogató Operatív program keretén belül élelmiszercsomagot vehetnek át. A szolgálatnak a háttérmunkában van szerepe. Értesíti és tájékoztatja a családot, illetve segédkezik a csomagosztás sikeres lebonyolításában.

**Tanyagondnoki szolgálat**

Községünk kiterjedt külterülettel rendelkezik. A tanyagondnoki szolgáltatás célja, a külterületen élő lakosok alapvető szükségletinek kielégítését segítő szolgáltatásokhoz, egyes alapellátásokhoz való hozzájutás biztosítása.

Közreműködik az étkeztetésben, a házi segítségnyújtásban, a közösségi és szociális információk szolgáltatásában.

Biztosítja az egészségügyi ellátáshoz való hozzájutást.

Az önkormányzat rendeletében a tanyagondnoki szolgáltatás számára meghatározott, az önkormányzati feladatok megoldását segítő, feladatokat végez.

Két tanyagondnok látja el a feladatot.

**2017. I. félév megtett km**

Crafter11331 km

Transporter12016 km

**Összesen: 23347km**

**2017. II. félév megtett km**

Crafter9767 km

Transporter 11682 km

**Összesen: 21449 km**

**Mindösszesen: 44796 km**

Megköszönve a Képviselőtestület eddigi pozitív hozzáállását, kérem a beszámoló elfogadását és további támogatását!

Csengőd, 2018. augusztus 22.

Csima Béláné

intézményvezető